ए डिभिजन लिग : शेर्पा र एपिएफको पहिलो जित • ए डिभिजन लिग : दश खेलाडीमा सिमित संकटाको उत्कृष्ट जित • ए डिभिजन लिग : थ्रीस्टारको रवाफ जारी • ए डिभिजन लिग : मच्छिन्द्रसँग पुलिसको बराबरी • मनाङलाई अर्को झट्का, प्रकाश पनि आठ साता मैदान बाहिर •
एजेन्सी । विश्व फुटबलको सर्वोच्च संस्था फिफाको प्रतिष्ठित बेस्ट अवार्ड २०१८ का लागि पुरुषतर्फ दश खेलाडीहरुको शर्ट लिस्ट सार्वजनिक गरिएको छ । यो सूचीमा चेल्सीका इडन हजार्ड, लिभरपुलका मोहमद सलाह, बार्सिलोनाका लियोनल मेसी र भर्खरै युभेन्ट्समा आवद्ध भएका क्रिष्टियानो रोनाल्डो पनि समावेश छन् ।
पाँच पटक बेलन डि’अर अवार्ड जितेका रोनाल्डोका लागि गत सिजन उत्कृष्ट रह्यो । पोर्चुगिज सुपरस्टारले पछिल्लो सिजन खेलेको समग्र ५४ खेलमा ५४ गोल गरेका थिए । साथै रियल मेड्रिडलाई लगातार तेस्रोपटक च्याम्पियन्स लिगको उपाधि जिताउनुका साथै फिफा क्लब विश्वकपको उपाधि समेत जिताएका थिए ।
त्यस्तै २६ बर्षिय इजिप्शियन स्टार मोहमद सलाहको लागि पनि गत सिजन शानदार नै रह्यो । सलाहले २०१७–१८ को सिजनमा क्लब र देशका लागि कुल ४६ गोल गरेका थिए । साथै लिभरपुललाई च्याम्पियन्स लिगको फाइनलसम्म पुराउन महत्वपूर्ण भूमिका खेलेका थिए ।
शर्ट लिस्टमा परेका टोटेनह्यामका इङलिस फरवार्ड हेरी केनले भर्खरै सम्पन्न रसिया विश्वकपमा देशका लागि ६ गोल गर्दै गोल्डेन बुट अवार्ड जितेका थिए । त्यस्तै उनले गत सिजन प्रिमियर लिगमा पहिलोपटक ३० गोल गर्न समेत सफल भएका थिए ।
त्यसैगरी २७ बर्षिय इडन हजार्डले चेल्सीलाई एफए कपको उपाधि जिताएका थिए भने आफ्नो उत्कृष्ट प्रदर्शनको सहयोगमा बेल्जियमलाई रसिया विश्वकपमा तेस्रो स्थान समेत दिलाएका थिए । साथै उनले रुसमा सिल्भर बल अवार्ड समेत जितेका थिए ।
त्यस्तै अर्का बेल्जियन मिडफिल्डर केभिन डि ब्रुईनले पनि गत सिजन म्यानचेष्टर सिटीको किर्तिमानी सिजनमा शानदार प्रदर्शन गरे । गत सिजन सिटीले प्रिमियर लिगको अंकतालिकामा १०० अँकको आँकडा छोएको थियो भने सर्वाधिक गोल गर्ने किर्तिमान समेत बनाएको थियो ।
त्यसैगरी गत सिजन बार्सिलोनाले ला लिगाको उपाधि जित्दा अर्जेन्टिनी स्टार लियोनल मेसीको प्रदर्शन पनि प्रशसनीय थियो । यद्यपि रसिया विश्वकपमा भने उनल सोंचेअनुरुप प्रदर्शन गर्न सकेनन् ।
ए डिभिजन लिग : शेर्पा र एपिएफको पहिलो जित • ए डिभिजन लिग : दश खेलाडीमा सिमित संकटाको उत्कृष्ट जित • ए डिभिजन लिग : थ्रीस्टारको रवाफ जारी • ए डिभिजन लिग : मच्छिन्द्रसँग पुलिसको बराबरी • मनाङलाई अर्को झट्का, प्रकाश पनि आठ साता मैदान बाहिर •
पोखरा (खेलदैनिक) । कास्की जिल्ला भलिबल संघको शनिबार पोखरामा सम्पन्न सातौं साधारणसभाद्वारा संघलाई दुई बर्षका पर्नगठन गरिएको छ । नेपाल भलिबल संघको निर्देशन अनुसार गरिएको पुर्नगठनमा भिम पराजुलीलाई पुनः आगामी दुइ बर्षका अध्यक्षमा चयन गरिएको छ ।
साधारणसभाले सदस्यमा एक पद रिक्त राख्दै १४ सदस्यीय कार्यसमिती पुर्नगठन समेत गरिएको छ । पुर्नगठित कार्यसमितीको बरिष्ठ उपाध्यक्षमा खगेन्द्र गौचन, उपाध्यक्षमा बाबुराम कोसी, सचिबमा कुमार गुरुङ, कोषाध्यक्षमा टंकराज पौडेल र सहसचिबमा शेषकान्त शर्मा रहेका छन ।
त्यसैगरि कार्यसमितीको सदस्यमा मनशान्त घिमिरे, तारानाथ पहारी, बुद्ध सिंह, राजेन्द्र जिशी, कृष्ण जोशी, योगेन्द्र बस्नेत, बलराम तिमिल्सीना र गोपाल थापा रहेका छन । महिलाका लागि एक पद रिक्त राखिएको र यसलाई चांडै परिपुर्ती गरिने अध्यक्ष पराजुलीले बताए ।
संघको शनिबार नै बसेको पहिलो बैठकले तिन जनालाई सल्लाहकारमा चयन गरेको छ । पोखरा लेखनाथ महानगरपालिकाका वरिष्ठ कानुनी अधिकृत तथा भलिबल संघका केन्द्रिय सल्लाहकार नारायण प्रसाद शर्मा, महिला पर्यटन उद्यमी लक्की कार्की र नेपाल खेलकुद पत्रकार मंच कास्कीका अध्यक्ष केशब पाठकलाई संघको सल्लाहकारमा चयन गरेको हो ।
बैठकले आगामी २०७५ भदौ १ गते देखि ३ गते सम्म पोखरामा खुल्ला पुरुष बिच भलिबल प्रतियोगिता आयोजना गर्ने निर्णय समेत गरेको अध्यक्ष पराजुलीले बताएका छन । उक्त बिच भलिबलमा प्रथम र दोश्रोले क्रमश नगद ३० र २० हजारका साथमा मेडल, ट्रफी र प्रमाणपत्र प्राप्त गर्ने छन ।
साधारणसभा पछि बसेको पहिलो बैठकले साधारणसभामा प्रस्तुत केही नितीगत तथा वार्षिक कार्यक्रमहरुलाई अगाडी बढाउने जानकारी अध्यक्ष पराजुलीले दिए । संघको बार्षिक कार्यक्रम अनुसार गाँउपालिका स्तरिय महिला–पुरुष प्रतियोगिता आयोजना गर्ने मेयर कप भलिबल प्रतियोगिता, विद्यालय स्तरिय छात्र–छात्रा प्रतियोगिता, वार्षिक रुपमा राष्ट्रिय महिला भलिबल प्रतियोगिता आयोजना गर्ने, ट्रेनिङ सेन्टरलाई व्यवस्थित बनाउने, खेलाडी अक्षय कोषको स्थापना गर्ने, राष्ट्रिय रेफ्रि कोर्षको संचालन रहेका छन ।
अध्यक्ष पराजुलीका अनुसार खेलाडीलाई प्रोत्साहन दिन वािर्षक रुपमा एक–एक जना महिला तथा पुरुष खेलाडीलाई सम्मान गर्ने निर्णय समेत गरिएको छ । त्यसैगरी संघले वार्षिक रुपमा एक जना पत्रकारलाई समेत सम्मान गर्ने निर्णय गरेको छ । कास्की जिल्लामा भलिबलका खेलाडी उत्पादन गर्न एक विद्यालय एक भलिबल खेलाडी कार्यक्रमलाई व्यबस्थित रुपमा अगाडी बढाइने अध्यक्ष पराजुलीले बताए ।
यस अघि सातौ साधारणसभाको उद्घाटन गर्दै नेपाल भलिबल संघका बरिष्ठ उपाध्यक्ष एवम कास्की जिल्ला खेलकुद बिकास समितीका अध्यक्ष याम गुरुङले भलिबल खेलको बिकासका लागि सबै मिलेर अगाडी बढनु पर्ने धारणा राखे ।
सो अबसरमा संघका केन्द्रिय सल्लाहाकार एवम पोखरा लेखनाथ महानगरपलिकाका वरिष्ठ कानुनी अधिकृत नारायण प्रसाद शर्माले संघले जिल्लामा खेलाडी उत्पादनमा विशेष ध्यान दिनु पर्ने कुरा उल्लेख गरे । कार्यक्रममा संघका केन्द्रिय सचिब डीबी नेपाली, कास्की जिल्ला खेलकुद बिकास समितीका कोषाध्यक्ष दिपक बहादुर गोदार, नेपाल खेलकुद पत्रकार मंच कास्कीका अध्यक्ष केशब पाठक लगायतले आ–आफ्नो मन्तव्य व्यक्त गरेका थिए ।
← अन्तर्राष्ट्रिय आमन्त्रण तेक्वान्दोमा नेपालकी सबिना र करिश्मालाई स्वर्ण शानदार जितका साथ हिमालयको विजयी सुरुआत →